Pənah Azəri

Pənah Azəri (əsl adı: Pənah Bəşir oğlu Quliyev; ) — Azərbaycan jurnalisti, şair, yazıçı və redaktoru. Azərbaycan Yazıçılar Birliyinin və Azərbaycan Jurnalistlər Birliyinin üzvüdür. "Azərbaycan övladı" qəzetinin təsisçisi və baş redaktorudur.

 Həyatı 
Pənah Azəri 1952-ci ildə Zəngəzur mahalının Meğri bölgəsinin Maralzəmi kəndində anadan olmuşdur. İbtidai təhsilini 1959–1963-cü illərdə Ordubad şəhərində yerləşən 7 saylı tam orta məktəbdə almışdır.

1965-ci ildə ailəsi ilə birlikdə Abşeron rayonunun Saray qəsəbəsinə köçmüş, 1970-ci ildə orta təhsilini başa vurmuşdur. Ailəlidir, üç övladı var.

 Təhsili 
 Azərbaycan Dəniz Balıq Sənaye Texnikumu;
 Xarkov Dövlət Universitetinin Jurnalistika fakültəsi;
 Moskva Dövlət Avtomobil Nəqliyyatı İnstitutu.

 Fəaliyyəti 
1974-cü ildən Azərbaycan mətbuatında fəaliyyət göstərir. Müxtəlif illərdə Az. KTT-nin İHE-da məsul işçi (1976–1979), BMXK EİB-də şöbə rəisi (1980–1984) və müdir (1991–2001) vəzifələrində çalışmışdır. 2002-ci ildən etibarən "Azərbaycan övladı" qəzetinin təsisçisi və baş redaktorudur.

O, 800-dən çox məqalənin müəllifi, 100-dən çox kitabın isə redaktoru olmuşdur.

 Kitabları 
 "Haqqın səsi" (şeirlər, 2004)
 "Vəsiyyətsiz ölüm" (poeziya-nəsr, 2007)
 "Zindanlardan zindana" (roman, 2008)
 "Günahsız qadın" (roman, 2008)
 "Min bir sualım" (şeirlər, 2013)
 "Çəp güzgülər səltənəti" (felyetonlar və şeirlər, 2016)
 "Yaralı illərim ömürdən gedir" (şeirlər, 2022)
 "Zəngəzura gedən yollar" (şeirlər, 2024)
 "Ata yurdum, Zəngəzurum, Meğrim mənim (Meğri toponimləri)" (roman, 2025)

 Mükafatları 
 "Qızıl qələm" mükafatı
 Nizami Gəncəvi adına "Bəşəri sərvət" diplomu
 "Müqəddəs qələm" diplomu
 "Əsrin ziyalısı" diplomu
 "İti qələm" diplomu

 İstinadlar 
Kateqoriya:Azərbaycan jurnalistləri
Kateqoriya:Azərbaycan şairləri
Kateqoriya:Azərbaycan yazıçıları
Kateqoriya:1952-ci ildə doğulanlar
Kateqoriya:Yaşayan insanlar
Kateqoriya:Azərbaycan Yazıçılar Birliyinin üzvləri
Kateqoriya:Azərbaycan Jurnalistlər Birliyinin üzvləri

 Xarici keçidlər 
Pənah Azərinin şair dünyası: misralardakı həqiqətlər — Edebiyyatveincesenet.az
 Pənah Azərinin şair dünyası: misralardakı həqiqətlər — Edebiyyatveincesenet.az
 Zəngəzur yolu, Zəngəzur yazarları — Yazarlar.az